 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA nr. 174/24.09.2020**

**privind vânzarea unui teren în suprafață de 24.700 mp, situat în Zona Industrială Satu Mare Sud, către SUMIRIKO AVS ROMÂNIA**

Consiliul Local al municipiului Satu Mare întrunit în ședința ordinară din data de 24.09.2020,

Analizând:

-proiectul de hotărâre înregistrat sub nr. 40506/15.09.2020,

-referatul de aprobare al Viceprimarului municipiului Satu Mare, înregistrat sub nr. 40507/15.09.2020 în calitate de inițiator,

- raportul de specialitate al Serviciului Patrimoniu Concesionări Închirieri înregistrat sub nr. 40508/15.09.2020,

- raportul Serviciului Juridic înregistrat sub nr. 41212/21.09.2020,

- Cererea depusă de Sumiriko AVS România (fosta ANVIS ROM SRL), înregistrată sub nr. 38094/31.08.2020, având contractul de concesiune nr. 43381-550/13.11.2012,

- avizele comisiilor de specialitate ale Consiliului Local Satu Mare,

Luând în considerare prevederile:

* art. 1650 şi următoarele din Codul civil;
* art. 129 alin. (2) lit. b) și c), alin. (4) lit. f) și alin. (6) lit. b), și art.364 din O.U.G. nr.57/2019 privind Codul Administrativ, cu modificările şi completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;

În temeiul prevederilor art.139 alin. (2), ale art. 228 alin. (3) şi art. 196 alin. (1) lit. a) din O.U.G. nr.57/2019 privind Codul Administrativ, cu modificările şi completările ulterioare,

Adoptă următoarea:

**H O T Ă R Â R E:**

**Art. 1.** Se aprobă vânzarea fără licitație publică a imobilului – teren în suprafață de 24.700 mp, proprietatea privată a Municipiului Satu Mare, situat în Zona Industrială Sud a municipiului Satu Mare, identificat prin CF nr.166255 Satu Mare sub nr. cadastral 166255, către Sumiriko AVS România (fosta ANVIS ROM SRL).

**Art. 2.** Se însușește Raportul de Evaluare nr. 4225/14.10.2019, întocmit de către Just Eval Invest, parte integrantă din prezenta hotărâre.

**Art. 3.** (1) Prețul de vânzare stabilit prin Raportul de Evaluare, este de 477.739 lei.

(2 ) Prețul de vânzare stabilit la alineatul precedent poate fi achitat integral în termen de 30 de zile de la data adoptării prezentei hotărâri, și până la încheierea în formă autentică a contractului de vânzare-cumpărare, sau poate fi achitat eșalonat, în rate lunare egale, pe o perioadă de 36 luni, începând cu luna următoare semnării contractului de vânzare cumpărare, iar plata se va face până în ultima zi lucrătoare a lunii pentru care se face plata. După această dată se percep majorări de întârziere, în cuantum de 0,01% pentru fiecare zi de întârziere. Neplata obligațiilor scadente în decurs de 30 de zile de la expirarea termenului de plată va duce la rezilierea contractului de vânzare-cumpărare.

**Art. 4**. Facturarea, urmărirea și încasarea contravalorii terenului care face obiectul contractului de vânzare- cumpărare se va face de către Serviciul Patrimoniu, Concesionări, Închirieri și Direcția Economică din cadrul Primăriei municipiului Satu Mare.

**Art. 5.** Cumpărătorul poate solicita intabularea dreptului de proprietate în cartea funciară numai după achitarea integrală a prețului. Cheltuielile ocazionate de intabularea terenului vor fi suportat de cumpărător.

**Art. 6.** Se împuternicește viceprimarul municipiului Satu Mare să semneze în fața notarului contractul de vânzare cumpărare.

**Art. 7.** Cu ducerea la îndeplinire a prezentei hotărâri se încredințează Primarul Municipiului Satu Mare prin Serviciului Patrimoniu, Concesionări, Închirieri.

**Art. 8.** Prezenta hotărâre se comunică, prin intermediul secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare, Serviciului Patrimoniu, Concesionări, Închirieri și Direcției Economice.

**Președinte de ședință, Contrasemnează**

**Kiss Iosif Secretar general,**

**Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (2) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr total al consilierilor absenţi | 2 |
| Nr. consilieri luați în calcul cf. art. 228 alin. 3 din OUG 57/2019 | 22 |
| Nu participă la dezbateri și la vot | 1 |
| Voturi pentru | 15 |
| Voturi împotrivă | 0 |
| Abţineri | 5 |

Redactat în 6 exemplare originale